Qezaya Nisêbînî ya Mêrdînî 6ê temmuze de çarçewa operasyonê qirkerdişê sîyasîyî de 11 cinîyî ameybî destbendkerdene. Înan ra 2 cinîyî vizêr ameyî tepiştene.
Cinîyê ke ameyî destbendkerdene înan ra 6 cinîyî badê îfadedayîşî ameyî verdayene. 5 cinîyî zî badê îfadeyî sewqê edlîye bîyî. Cinîyê ke vejîyayî mehkeme seba ke wextê xoverdayîşê xoîdarekerdişî de qedexeyê tebervejîyayîşî bibê înan roportaj dayo ameyî sûcdarkerdene. Cinîyan pawitişê xo de sûcî red kerdî. Mehkeme de Ayla Kaya (56) û Atîye Yilmaz (59) bi îdîaya ''endamîya rêxistine'' ameyî tepiştene 3 cînîyê bînî bi şertê kontrolê edlîyî ameyî veradayene.
